যোৱা নিশাই গ্ৰেপ্তাৰ কৰা অভিনেত্ৰীগৰাকীক আজি চিবিআই - এ ওড়িশাৰ ভূৱনেশ্বৰলৈ নিব বুলি চিবিআইৰ এক সূত্ৰই প্ৰকাশ কৰিছে।
সূত্ৰটোৱে প্ৰকাশ কৰা মতে ৰোজ ভেলী চিট ফাণ্ড কেলেংকাৰীত জড়িত থকাৰ অভিযোগতে অভিনেত্ৰী শুভ্ৰা কুণ্ডুক গ্ৰেপ্তাৰ কৰা হৈছে।
ৰোজ ভেলীৰ নামত গৌতম কুণ্ডু বাহিনীয়ে পশ্চিমবংগ, ওড়িশা, অসম আদি ৰাজ্যত কম সময়তে অধিক লাভৰ আশা দেখুৱাই সাধাৰণ খাটি খোৱা লোকৰ পৰা হাজাৰ হাজাৰ কোটি টকা সৰকাই নিছিল।
এই কেলেংকাৰীত ইতিমধ্যে ছবি প্ৰযোজক শ্ৰীকান্ত মহতা, তৃণমূল কংগ্ৰেছৰ সাংসদ সদীপ বন্দোপাধ্যায় আদিৰ দৰে লোকসকলৰ নামো সাঙোৰ খাই পৰিছিল।
